Το φαινόμενο «Mobbing» στον χώρο εργασίας: Βιβλιογραφική ανασκόπηση της ηθικής παρενόχλησης και του εργασιακού εκφοβισμού στον τομέα της υγείας
Creators: name: Χατζίδου, Στεργιανή Βασιλείου
Publisher: name: Aristotle University of Thessaloniki
Year: 2024
Subjects: Ηθική παρενόχληση
Εργασιακός εκφοβισμός
Επαγγελματίες Υγείας
Mobbing
Moral harassment
Workplace bullying

description: Η ηθική παρενόχληση, συχνά αναφερόμενη ως mobbing και ο εργασιακός εκφοβισμός έχουν αρνητικές συνέπειες για τους εργαζόμενους, τον οργανισμό και την κοινωνία εν γένει. Με την πάροδο του χρόνου σημειώνεται αυξητική τάση του φαινομένου «Mobbing» στον τομέα της υγείας και κατ’ επέκταση στους επαγγελματίες υγείας και η ανάγκη για την αντιμετώπισή του είναι πλέον αδήριτη. Σκοπός της παρούσας μεταπτυχιακής εργασίας είναι η διερεύνηση της πολυπλοκότητας της φύσης του φαινομένου «Mobbing» στον τομέα της υγείας και η παρεχόμενη δυνατότητα ολιστικής αντιμετώπισής του. Για την επίτευξη του σκοπού πραγματοποιήθηκε βιβλιογραφική ανασκόπηση από έγκυρες βάσεις δεδομένων στον παγκόσμιο ιστό, όπως PubMed, Scopus, Google Scholar, ProQuest, Ιδρυματικά Αποθετήρια και επίσημες ιστοσελίδες, χρησιμοποιώντας λέξεις-κλειδιά και συνδυασμό αυτών. Από την ανασκόπηση της βιβλιογραφίας στη μελέτη του φαινομένου «Mobbing», παρατηρείται σε παγκόσμιο επίπεδο ότι η εμφάνισή του κυμαίνεται μεταξύ 20%-40% στις περισσότερες χώρες και φθάνει έως 70% σε ορισμένες, ενώ στην χώρα μας ανέρχεται έως 45%. Το φαινόμενο «Mobbing» απαντάται συχνότερα στον δημόσιο τομέα υγείας, με κυρίαρχα τα νοσοκομεία. Από τις κατηγορίες των επαγγελματιών υγείας που έχουν υποστεί mobbing τη μερίδα του λέοντος κατέχει το νοσηλευτικό προσωπικό. Τα ευρήματα των μελετών αναδεικνύουν την αρνητική συσχέτιση του mobbing με τη σωματική και ψυχική υγεία των θυμάτων. Συμπερασματικά, οι συνέπειες του φαινομένου «Mobbing» είναι επιβλαβείς και επιζήμιες και η ανάπτυξη πολιτικών και στρατηγικών για την πρόληψη και αντιμετώπισή του κρίνεται επιτακτική και επιβεβλημένη. Στο πλαίσιο αυτό αναμένεται η συνεισφορά του θεσμού του Συμβούλου Ακεραιότητας και του Υπεύθυνου Παραλαβής και Παρακολούθησης Αναφορών, να διαδραματίσουν καθοριστικό ρόλο για την χώρα μας.
description: Moral harassment, commonly referred to as mobbing, and workplace bullying, have negative consequences for employees, the organization, and society in general. Over time, there has been an increasing trend of the «Mobbing» phenomenon in the healthcare sector and consequently among healthcare professionals, highlighting the urgent need for its address. This postgraduate thesis aims to explore the complexity of the phenomenon of «Mobbing» in the healthcare sector, and its holistic treatment. To achieve this, a bibliographic review was conducted using reputable global databases, such as PubMed, Scopus, Google Scholar, ProQuest, Institutional Repositories, and official websites, utilizing keywords and combinations thereof. From the literature review on the phenomenon of «Mobbing», it is observed at a global level that its occurrence ranges between 20% to 40% in most countries and reaches up to 70% in some, while in our country it stands at up to 45%. The phenomenon of «Mobbing» is more prevalent in the public healthcare sector, particularly in hospitals. The nursing staff holds the majority share among healthcare professionals who have suffered mobbing. The findings highlight a negative correlation between the phenomenon of «Mobbing» and the physical and mental health of the victims. In conclusion, the consequences of the phenomenon of «Mobbing» are harmful and detrimental and the development of policies and strategies to prevent and deal with it is imperative. In this framework, the contribution of the institution of the Integrity Advisor and the Officer for Receiving and Monitoring Reports is expected to play a crucial role in our country.